text: Friturebrand udløste storbrand
  25 januar 2013 kl. 09.58
  En kriminalteknisk undersøgelse viser, at det var en fejl i en frituregryde, der var årsag til branden på hotel Munkebjerg.
  Det var en teknisk fejl i en frituregryde, der udløste branden den 27. december på Hotel Munkebjerg ved Vejle - ikke en menneskelig fejl.
  Det var en fejl på termostaten, der gjorde olie så varm, at den selvantændte.
  - Derfor vil der ikke komme noget retsligt efterspil, og sagen henlægges, siger vicepolitiinspektør Carsten Thostrup til Vejle Amts Folkeblad.
  